Helen Buhagiar

Helen Buhagiar (1888-1975) kienet attivista politika u femminista Maltija.

Kienet ġejja minn familja tat-tajjeb: bint Nicola Buhagiar, maniġer tal-Malta Railway. Kienet magħrufa fix-xena artistika Maltija, bħala segretarja onorarja u teżoriera tal-Assoċjazzjoni tal-Arti f’Malta, kif ukoll serviet bħala president ta’ din l-għaqda fl-1916.

Kienet kofundatriċi tal-Għaqda Nisa ta’ Malta, u serviet bħala segretarja ġenerali tal-għaqda fit-twaqqif tagħha fl-1944, sakemm ġie introdott is-suffraġju tan-nisa fl-1947. Kellha rwol importanti fl-attiviżmu għall-introduzzjoni tas-suffraġju f’Malta. Hija ddikjarat li “sakemm in-nisa jħallsu t-taxxi bħall-irġiel, għandhom ikollhom l-istess dritt tal-vot bħalhom.”The Struggle for Female Suffrage in Europe: Voting to Become Citizens. (2012). Nederländerna: Brill. 

Is-suffraġju tan-nisa u d-dritt ta’ siġġu politiku ddaħħlu fil-Kostituzzjoni MacMicheal, li ġiet introdotta wara ħafna żmien fil-5 ta’ Settembru 1947. Fl-elezzjonijiet sussegwenti tas-sajf tal-1947, kienet waħda minn żewġ nisa li ħarġu bħala kandidati għal Membri Parlamentari: hija nfisha f’isem il-Partit Azzjoni Demokratika u Agatha Barbara f’isem il-Partit Laburista, b’din tal-aħħar tkun l-ewwel mara li ssir Membru Parlamentari f’Malta.

 Referenzi 
Kategorija:Mietu fl-1975
Kategorija:Twieldu fl-1888
Kategorija:Nisa
Kategorija:Politiċi Maltin